હકીકત એ છે કે ઉપખંડના વિભાજન માટે જિણાની સંદિગ્ધ સંડોવણી અંગે હજુ અનિશ્ચિતતા પ્રવર્તે છે, તે ભાજપ નેતાઓએ એએમયુના એપિસોડ પર જે રીતે પ્રતિક્રિયામાં આપી તેના પરથી સ્પષ્ટ થાય છે. ઉત્તર પ્રદેશના મુખ્યમંત્રી યોગી આદિત્યનાથ સહિતના મોટાભાગના લોકોએ તોફાનીઓની “ચિંતા”ને સમર્થન આપ્યું હતું, જ્યારે યુપીના શ્રમ પ્રધાન સ્વામી પ્રસાદ મૌર્યએ આ હુમલાની નિંદા કરી હતી અને જિણાને મહાપુરુષ ગણાવ્યા હતા. આ બધુ જ 2009માં ભાજપના વરિષ્ઠ નેતા જસવંત સિંહ સાથે થયું હતું અને લાલકૃષ્ણ અડવાણીએ પણ 2005માં આ કારણે જ પાર્ટીનું અધ્યક્ષપદ ગુમાવવું પડ્યુ હતું. જોકે, આ પુનરાવર્તિત વારસો ભાજપનું પોતાના જ ઇતિહાસના પ્રતિકૂળ પ્રકરણો, ખાસ કરીને મુસ્લિમ લીગ અને ભાજપના પુરોગામી હિન્દુ મહાસભા વચ્ચે મેળ ખાતી વિચારધારા અને ઉષ્માપૂર્ણ સંબંધો પ્રગટ થાય છે તેવા પ્રકરણોને દાબી દેવાનું વલણ સુચવે છે.